open-index/open-wikipedia-markdown huggingface dataset:
Maišuočiai

**Maišuočiai** (*Psychidae*) – drugių (*Lepidoptera*) šeima.

Maišuočių vikšrai gyvena iš šilko ir aplinkoje rastų medžiagų (smėlio, žemės, kerpių, augalų dalių) sulipdytuose „nameliuose“ (panašiai kaip ir apsiuvos lervos). Nameliai pritvirtinami prie akmenų, medžių kol vikšrai ilsisi ar yra lėliukės stadijoje, kitais atvejais nameliai mobilūs. Kai kurių rūšių lervos minta kerpėmis, kitos minta žaliais augalų lapais. Daugelio rūšių suaugusios patelės neturi sparnų, kad priviliotų skraidyti galinčius patinėlius, jos skleidžia feromonus. Patinėliai gyvena neilgai (kai kurie tik kelias valandas). Suaugę drugiai nesimaitina, o gyvena iš vikšro stadijoje sukauptų maisto medžiagų.

Maišuočių namelių dydis nuo mažiau kaip 1 cm iki 15 cm (kai kurios tropinės rūšys). Kiekviena rūšis konstruoja tai rūšiai būdingą namelį.

Šeima gana maža, joje aprašyta maždaug 800 rūšių iš jų 350 Australijoje. 

Lietuvoje yra apie 20 rūšių.

## Lietuvos rūšys
### Pošeimis. Margieji maišuočiai (''Naryciinae'')
*Tribriaunis maišuotis (*Dahlica triquetrella*)
*Tribriaunis kerpinis maišuotis (*Dahlica lichenella*)
*Pilkasis mažasis maišuotis (*Dahlica fumosella*)
*Margasis maišuotis (*Diplodoma laichartingella*)
*Mažoji naricija (*Narycia duplicella*)
*Didysis tribriaunis maišuotis (*Siederia rupicolella*)

### Pošeimis. Ilganamiai maišuočiai (''Taleporiinae'')
*Ilganamis maišuotis (*Taleporia tubulosa*)

### Pošeimis. Mažieji maišuočiai (''Psychinae'')
*Rudoji bakotija (*Bacotia claustrella*)
*Beržinė proutija (*Proutia betulina*)
*Apvalioji proutija (*Proutia rotunda*)
*Mažoji psychė (*Psyche casta*)
*Didžioji psychė (*Psyche crassiorella*)

### Pošeimis. Ilgaplaušiai maišuočiai (''Epichnopteryginae'')
*Ilgaplaušis maišuotis (*Epichnopterix plumella*)

### Pošeimis. Tikrieji maišuočiai (''Oiketicinae'')
* (*Apterona helicoidella*)
*Juodasis maišuotis (*Canephora hirsuta*)
*Didysis maišuotis (*Pachythelia villosella*)
*Vikinis maišuotis (*Megalophanes viciella*)
*Šilkamaišis maišuotis (*Phalacropterix graslinella*)
*Beržinis maišuotis (*Sterrhopterix fusca*)
*Štandfuso maišuotis (*Sterrhopterix standfussi*)

## Gallery


Image: Canephora hirsuta 1 beentree.jpg |  *[[Canephora hirsuta]]*
Image: Pachythelia villosella.case.jpg |  *[[Pachythelia villosella]]* 
Image: Thyridopteryx.ephemeraeformis.caterpillar.jpg |  *[[Thyridopteryx ephemeraeformis]]*
Image: Megalophanes viciella.case.jpg|  *[[Megalophanes viciella]]*
Image: Oiketicus kirbyi 3.jpg |  *[[Oiketicus kirbyi]]* 
Image: Phalacropterix graslinella.male case.jpg|  *[[Phalacropterix graslinella]]* 
Image: Psyche crassiorella.case.jpg | *[[Psyche crassiorella]]*
Image: Psyche casta-03 (xndr).jpg |  *[[Psyche casta]]*
Image: Sterrhopterix fusca.case.01.jpg |  *[[Sterrhopterix fusca]]*
Image: Taleporia tubulosa-02 (xndr).jpg |  *[[Taleporia tubulosa]]* 
Image: Dahlica triquetrella.case02.jpg| *[[Dahlica triquetrella]]* 
Image: Apterona helicoidella.case.jpg |  *[[Apterona helicoidella]]*
Vėžlinukai

**Vėžlinukai** (*Limacodidae*) – smulkūs, gelsvų spalvų, maži naktiniai drugiai.

Vikšrai yra duonos kepalo formos ir primena vėžlio šarvą.

Žinoma apie 400 vėžlinukų genčių, kurias sudaro apie 1000 rūšių.

Lietuvoje gyvena 2 rūšys:

Gelsvasis vėžlinukas (*Apoda limacodes*)

Rudasis vėžlinukas (*Heterogenea asella*)
Plateliai (reikšmės)

**Platelių** vardu vadinami:

* didžiausias ežeras Žemaitijoje;
* ežero pakrantėje įsikūręs miestelis;
* greta miestelio esantis kaimas.
Alexandre Deschapelles

**Aleksandras Dešapelis** (, piln. ; 1780 m. kovo 7 d. – 1847 m.) – pasaulio šachmatų čempionas (1800–1821 m.).

## Biografija

Dešapelis buvo žmogus, kuris puikiai įvaldydavo pačius įvairiausius žaidimus. Jis garsėjo kaip geriausias Prancūzijos šachmatų, trik trak, biliardo ir visto žaidėjas. Dešapelis mėgdavo žaisti šachmatais Regentų kavinėje (*Café de la Régence*). Ten taip pat lankydavosi Robespjeras, Napoleonas, Filidoras, Le Burdonė ir Sen Amantas, visi jie žaisdavo šachmatais.

Dešapelis niekada nestudijavo šachmatų teorijos ir net nebuvo buvo skaitęs jokio veikalo šia tema. Todėl įprastinėse debiutų schemose pats turėdavo atrasti teisingus ėjimus ir žaidimas būdavo lėtesnis nei priešininkų. Netgi žaidžiant su Kochrenu ir Le Burdone (Dešapelio mokiniu nuo 1820 m.) tai tapdavo trūkumu. Žaisdamas labai dažnai atsisakydavo 2 ėjimų ir pėstininko varžovo naudai.

Anglų šachmatininkas George Perigal apie jį rašė taip:

Dešapelis patyrė didžiulę fizinę traumą tarnaudamas Napoleono kariuomenėje Mainco mūšyje su Prūsijos armija – jo kaukolė įkirsta kardu, antras smūgis perkirto jo veidą įstrižai nuo antakio iki smakro. Negana to, per leisgyvį Dešapelį prajojo Prūsų armijos kavalerija. Jis buvo paliktas mirti lauke, ir tik per stebuklą liko gyvas. Palaikė Napoleoną iki tol, kol šis netapo imperatoriumi.
Pralobęs iš visto žaidimuose išloštų sumų, nusipirko užmiesčio namą, kur laisvalaikiu augindavo moliūgus. Paskutinius gyvenimo metus Dešapelis praleido prikaustytas prie lovos, kurdamas utopines tautų konstitucijas.

## Dešapelis ir šachmatai

Pasak Dešapelio, jis šachmatais išmoko žaisti per 4 dienas, žaisdamas su Bernardu, geriausiu žaidėju po Filidoro. Pirmąsias tris dienas pralaimėjo, o ketvirtąją laimėjo. Nuo to laiko, pasak jo, nei patobulėjo, nei tapo prastesniu žaidėju. Šachmatai, Dešapelio manymu, yra lyg idėja, kuri kartą suprasta, nebegali būti pamiršta.

Dešapelis metė šachmatų žaidimą gan greitai po Sen Klaudo varžybų, atsidėdamas vistui, kur galėdavo išlošti kur kas didesnes sumas. Sen Klaudo varžybose laimėjo prieš Kochreną +6 -0 =1, bet pralaimėjo savo mokiniui Le Burdonė 1–6. 1836 m. trumpam vėl buvo užsiėmęs šachmatais – trijų partijų mače sužaidė lygiosiomis su Sen Amantu +1 –1 =1, atsisakydamas pėstininko ir 2 ėjimų.

## Išlikusios partijos

Dešapelis šachmatų partijų neužsirašinėdavo, todėl jų išliko tik keletas. Viena iš išlikusių partijų:

Kochrenas – Dešapelis,
St. Cloud, 1821

(juodieji žaidžia be f linijos pėstininko ir praleidžia 2 ėjimus)

*1. e4 …   2. d4 e6  3. f4 d5   4. e5 c5   5. c3 Žc6   6. Žf3 cxd4   7. cxd4 Vb6   8. Žc3 Rd7   9. a3 Žh6   10. h3 Žf5   11. Že2 Re7   12. g4 Rh4+   13. Žxh4 Žxh4   14. Kf2 0-0   15. Kg3 Žg6   16. b4 a5   17. Rd2 axb4   18. Rxb4 Žxb4   19. axb4 Vxb4   20. Bb1 Ba3+   21. Žh2 Ve7   22. Bxb7 Vh4   23. Bxd7 Vf2+   24. Rg2 Bxh3+   25. Kxh3 Vh4#.*

## Šaltiniai

## Išorinės nuorodos
* Neoficialūs pasaulio čempionai
Gyvatės lėktuve

**Gyvatės lėktuve** – 2006 m. JAV siaubo trileris, kuriame pagrindinį vaidmenį atliko Samuel L. Jackson. Filmo režisierius – David R. Ellis. Scenarijų filmui parašė David Dalessandro, John Heffernan ir Sheldon Turner. Filme įvykiai klostosi ore esančiame lėktuve, kurio salone siekiant nužudyti teismo liudytoją paleidžiama šimtai gyvačių.

## Siužetas

Nusikaltėliai nusprendžia atsikratyti nereikalingu liudininku, kuris pamatė kaip jų vadeivą užmuša prokurorą. Jie į lėktuvą, kuriuo keliauja liudininkas, įdeda ypatingai didelį skaičių gyvačių, o tam, kad jos būtų agresyvios, keleiviams skirtus gėlių vaininkus išpurškia gyvačių feromonais.

## Aktoriai
: *Aktorius – vaidmuo*
* Samuel L. Jackson – Neville Flynn
* Julianna Margulies – Claire Miller
* Nathan Phillips – Sean Jones
* Rachel Blanchard – Mercedes Harbont
* Flex Alexander – Three G’s/Clarence Dewey
* Kenan Thompson – Troy McDaniel
* Keith Dallas – Big Leroy DuBois
* Lin Shaye – Grace Bresson
* Bruce James – Ken Cosette
* Sunny Mabrey – Tiffany Engelhard
* Casey Dubois – Curtis Brown
* Daniel Hogarth – Tommy Brown
* Gerard Plunkett – Paul Oswald
* Terry Chen – Chen Leong
* Elsa Pataky – Maria
Kareem Rush

**Karymas Rašas** (; g. 1980 m. spalio 30 d. Kanzase) – JAV krepšininkas.

K. Rushas karjerą pradėjo Misūrio universitete, kuriame tapo ketvirtu žaidėju pagal pelnytus taškus per visą universiteto istoriją. 2002 m. NBA naujokų biržoje krepšininką 20-uoju numeriu pasirinko „Raptors“ komanda, vėliau perleidusi krepšininką „Lakers“ ekipai, kurioje rungtyniavo 3 sezonus per kuriuos K. Rushas vidutiniškai pelnydavo po 6,4 taško. Po to krepšininkas pasirašė sutartį su "Bobcats" komanda kurioje jis buvo vienas iš lyderių. Prieš 2006-2007 m. sezoną K. Rushas bandė įsitvirtinti „SuperSonics“ komandoje, tačiau dėl traumos patirtos dar Šarlotėje, nepavyko. 2006 m. gruodžio 21 d. pasirašė kontraktą su LKL ir BBL čempionų komanda – „Lietuvos Rytu“. Pasibaigus 2006-2007 m. sezonui krepšininkas pasirašė vienerių metų kontraktą su NBA komanda „Pacers“. 2008 m. liepos mėn. pabaigoje krepšininkas pasirašė sutartį su Philadelphia 76ers klubu . 2009 m. spalio mėn. pabaigoje pasirašė sutartį su Los Andželo „Clippers“ klubu. 2009 m. lapkričio 18 d. patyrė sunkią kelio traumą, po kurios daugiau neberungtyniavo. 2010 m. sausio 22 d. jis buvo atleistas.

## Pasiekimai
* 2002 m. NBA čempionas
* 2007 m. LKL Visų Žvaigždžių rungtynių naudingiausias žaidėjas (kartu su J. Mačiuliu)
* 2007 m. ULEB taurės vicečempionas
* 2007 m. BBL čempionas
* 2007 m. BBL finalo ketverto naudingiausias žaidėjas
* 2007 m. LKL vicečempionas

## Nuorodos

* NBA.com puslapis apie žaidėją
Juodmedis

::*Apie valgomą vaisių žr. [[Persimonas]]*

**Juodmedis** (*Diospyros*) – juodmedinių (* Ebenaceae*) šeimos augalų gentis, kuriai priklauso visžaliai ir lapus numetantys medžiai.

Dauguma rūšių paplitusios tropikuose, o kelios ir vidutinio klimato kraštuose.

## Rūšys
* Filipininis juodmedis (*Diospyros blancoi*)
* Juodasis juodmedis (*Diospyros digyna*)
* Rytinis juodmedis (*Diospyros kaki*)
* Ceiloninis juodmedis (*Diospyros ebenum*)
* Kaukazinis juodmedis (*Diospyros lotus*)
* Stambialapis juodmedis (*Diospyros macrophylla*)
* Indinis juodmedis (*Diospyros melanoxylon*)
* Aliejinis juodmedis (*Diospyros oleifera*)
* Teksasinis juodmedis (*Diospyros texana*)
* Virgininis juodmedis *(Diospyros virgiana*)
ir kt.
Kumba Ialá

**Kumba Jala** (*Kumba Ialá* arba *Kumba Yala*; g. 1953 m. kovo 15 d. – 2014 m. balandžio 4 d.) – Bisau Gvinėjos politikas, Afrikos partijos už Gvinėjos ir Žaliojo Kyšulio nepriklausomybę ilgametis narys. Bisau Gvinėjos prezidentas (2000 m. vasario 17 d. – 2003 m. rugsėjo 14 d.).

Baigė Portugalijos katalikiškąjį universitetą Lisabonoje, įgijo teologo diplomą, mokėsi filosofijos. Mokėjo portugalų, anglų, kreolų, ispanų, prancūzų kalbas, skaitė tekstus lotyniškai, graikiškai, hebrajiškai. Tapo filosofijos dėstytoju.

2000 m. prezidento rinkimuose Jala surinkęs 72 % rinkėjų palaikymą tapo šalies vadovu. Jo valdymo laikotarpis pasižymėjo politiniu nestabilumu, konfliktais su opozicija. 2003 m. kariuomenė įvykdė perversmą, kurio metu Jala buvo priverstas atsisakyti savo pareigų. Vėliau Kumba Jala vėl dalyvavo rinkimuose, bet jų nelaimėjo.
Rytinis juodmedis

::*Apie valgomą vaisių žr. [[Persimonas]]*

**Rytinis juodmedis, persimonas** (*Diospyros kaki*) – juodmedinių (* Ebenaceae*) šeimos persimonų (*Diospyros*) genties augalų rūšis.

Visžaliai, lapus numetantys medžiai.

Vaisius – sultinga, mėsinga uoga.

Kilęs iš Kinijos, vėliau išplito po kitus rytinės Azijos regionus. XIX a. pirmajame dešimtmetyje pradėtas auginti Kalifornijoje bei pietinėje Europoje. 


Image:PersimmonWatercolor.jpg
Image:Diospyros kaki 2006-120-21.jpg
Image:Persimmon(non astringent & astringent).jpg
Image:Diospyros kaki.jpg
Juodmediniai

**Juodmediniai** (*Ebenaceae*) – augalų šeima, kuriai priklauso visžaliai medžiai ir krūmiai, augantys tropikuose ir subtropikuose bei kelios lapus numetančios rūšys iš vidutinio klimato sričių. 

Paplitę Indonezijoje, Malaizijoje, Afrikoje ir kt.

Šeimoje yra 2 gentys ir apie 500 rūšių.

## Gentys

* Juodmedis (*Diospyros*)
* Klenkis *(Euclea)*
Trikertė žvaginė

**Trikertė žvaginė** (*Capsella bursa-pastoris*) – bastutinių (*Brassicaceae*) šeimos žvaginių (*Capsella*) genties augalų rūšis.

Smulkūs balti žiedai kekėse, ant tįstančios žiedyno ašies nokstančios ar jau sunokusios trikampiškos ankštarėlės. Vainiklapiai 4. Augalo lotyniškas vardas reiškia dėžutę ir piemens maišelį. Stiebas apie 30 cm aukščio, nelabai šakotas. Pamatiniai lapai skrotelėje. Lapai įvairios formos: pailgi, linijiški arba kastuviški, lygiakraščiai, dantyti arba plunksniškai iškarpyti. Tai priklauso nuo metų laiko, pavyzdžiui, rudenį išaugusių augalų lapai stambesni, labiau suskaldyti. Stiebo lapai nedideli, pailgi, bekočiai. Žvaginė yra vienmetė, kartais rudenį sudygę augalai žiemoja, anksti pavasarį peržydi ir sunokina sėklas. Sėklų subrandina daug, jos ilgai išlieka daigios.

Gaji piktžolė. Auga laukuose, dirvonuose, daržuose, pakelėse. Žydi ir nokina sėklas nuo balandžio mėn. iki rudens šalnų.

Lotyniškas *bursa-pastoris* žvaginės pavadinime reiškia 'piemens krepšys'. Buvo manoma, kad piemens krepšį primena trikampės („trikertės“) žvaginės ankštarėlės. 

## Panaudojimas
Žolė tinkamas ir mėgstamas ankstyvas paukščių ir triušių pašaras.

### Sudėtis
Lapuose yra daug vitamino C. Prinokusiose sėklose yra iki 35 % riebalinio aliejaus. 

### Mityba
Nuo pat ankstyvo pavasario galima naudoti maistui. Tinka salotoms, sriuboms.

Sėklas galima naudoti kaip prieskonį. 

### Vaistinės savybės
Vartojamas žvaginės užpilas, sultys. Turi kraujagysles sutraukiančių, lygiųjų raumenų tonusą didinančių savybių, todėl gerai stabdo kraujavimą, ypač gimdos. 

Vartojama esant viduriavimui, skrandžio ir dvylikapirštės žarnos opaligei gydyti.

#### [[Vaistiniai augalai|Vaistinės]] žaliavos rinkimas
Vaistinė žaliava – žydinti žolė, pjaunama balandžio-rugsėjo mėnesiais, žydėjimo metu. Augalai išraunami, pašalinamos šaknys ir pageltę bei sugedę lapai. Žolė paskleidžiama plonu sluoksniu gerai vėdinamoje, nuo saulės spindulių apsaugotoje patalpoje. Džiovinant apšildomoje džiovykloje, temperatūra turi būti ne aukštesnė kaip 40&nbsp;°C. 

Gerai paruošta žaliava, jei stiebai, lapai ir tik užsimezgę vaisiai lieka žali, žiedai – balti, silpno kvapo, karstelėjusio skonio.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 30 psl.
Leonardas Grudzinskas

**Leonardas Grudzinskas** (1939 m. gegužės 15 d. Dumbravos kaime, Utenos apskritis – 2006 m. sausio 26 d. Vilniuje) – Lietuvos žurnalistas-gamtininkas, rašytojas, redaktorius.

## Biografija
1957 m. baigė Vyžuonų vidurinę mokyklą. 1963 m. baigė Vilniaus universiteto istorijos ir filologijos fakultetą, įgydamas žurnalisto specialybę.

1958–1959 m. žurnalo „Moksleivis“ korespondentas. 1960–1972 m. dirbo „Valstiečių laikraščio“ redakcijoje, nuo 1972 m. – žurnalo „Švyturys“ skyriaus redaktorius, vedėjas. 

Atkūrus Lietuvoje nepriklausomybę, bendradarbiavo įvairiuose periodiniuose spaudos leidiniuose. Gamtos, etnografine tematika paskelbė daug apybraižų, reportažų, publicistinių straipsnių, atsiminimų. Vien savaitraščiui „Žaliasis pasaulis“ parašė daugiau nei 1000 publicistinių straipsnių.

## Kūryba
Daugiausia rašė ekologijos, gamtosaugos temomis. Žurnale „Švyturys“ ir kituose periodiniuose leidiniuose paskelbė daug minėtosios tematikos publicistinių straipsnių.

*„Rašyti mane mokė miškas, giria, ežeras, lakštingalos ir pavasario sodai. Taip gimė gamtos miniatiūros, etiudai, mažosios novelės. Aušros garsai ir žvaigždynų mirgėjimas mane išmokė slankos plunksna tapyti tėviškės peizažus, rašyti laiškus beržo tošyje, ant riaumojančių elnių ragų, bebrų užtvankos rąstų. Todėl ir mano knygos vadinasi: „Laiškai beržo tošyje“, „Laiškai iš elnių miško“, „Laiškai iš bebrų upelio“…* L. Grudzinskas

## Filmografija
Parašė dokumentinių televizijos ir kino filmų scenarijus:
* *Namai po dangaus žydryne*, 1975
* *Girių šeimininkai*, su Vidmantu Puplauskiu, 1976
* *Juodieji gandrai, elniukas ir meškutė Nida*, su Petru Abukevičiumi, 1977 m., filmas XXIII tarptautiniame kino ir televizijos filmo festivalyje Niujorke apdovanotas sidabro medaliu.
* *Naujieji Nidos nuotykiai*, su Petru Abukevičiumi, 1977 m.
* *Klaipėdos okeanariumas*, 1979
* *Elniukas suranda mamą*, 1979
* *Atrastoji sala*, 1979
* *Rudenį…*, 1981
* *Lietuvos nacionaliniame parke*, 1983
* *Visos mintys – iš vienos galvos*, su Algirdu Tarvydu, 2005

## Bibliografija

* *Laiškai beržo tošyje*, Vilnius, „Vaga“, 1976 m., 162 psl.
* *Lietuvos nacionaliniame parke* (kartu su fotografu J. Vaicekausku) 1977 m.
* *Laiškai iš elnių miško*, Vilnius, „Vaga“, 1980 m.
* *Laiškai iš bebrų upelio*, Vilnius, „Vaga“, 1983 m.
* *Kupiškėnų giriomis ir miškais*, vienas autorių, 2003 m.
* *Vilkų paviliotas* (kartu su Romu Gurkliu) 2003 m., ISBN 9955-9644-0-5
* *Laiškai iš žemuogių kalnelio*, Vilnius 2009 m., ISBN 978-9955-488-40-8
*   Laiškai iš vaivorykščių kranto, Utena, „Kamonada“, 2009 m. ISBN 978-609-8011-04-3 Laiškai, atsiminimai, publicistika, sudarė Regina Katinaitė-Lumpickienė

## Įvertinimas
* 1974 m. Vinco Mickevičiaus-Kapsuko premija už publicistiką gamtosaugine tematika;
* 1989 m. suteiktas Lietuvos nusipelniusio žurnalisto vardas;
* 2009 m. už gimtojo krašto garsinimą suteiktas Vyžuonų miestelio Garbės piliečio vardas.

## Nuorodos į straipsnius
* Kūčių naktį Vakarė patekėjo, Kalėdų rytą rožė pražydo. Šiaurės Atėnai. 2005-12-24 nr. 778
* Vėžių paradas.  Lietuvos aidas.
* Laiškai iš elnių miško
* Laiškai iš bebrų upelio

## Šaltiniai
Michele Soavi

**Michele Soavi** (g. 1957 liepos 3) – italų kino aktorius ir režisierius.

Gimė Milane, filmų kūrėjo karjerą pradėjo dirbdamas režisieriaus Joe D'Amato asistentu. Vėliau bendradarbiavo su žymiu italų siaubo filmų režisieriumi Dario Argento. Pirmasis savarankiškas Soavi filmas buvo *[[Dario Argento Siaubo pasaulis]]*, dokumentika apie Argento.

## Filmografija
**Režisierius**:
* Il Mondo dell’orrore di Dario Argento (*[[Dario Argento Siaubo pasaulis]]*) (1985)
* Deliria (1987) (*kaip *'Michael Soavi**')
* La Chiesa (1989)
* La Setta (1991)
* Dellamorte Dellamore (1994)
* Ultimo 2 – La sfida (1999) (TV)
* Testimone, Il (2001) (TV)
* Uno bianca (2001) (TV)
* Francesco (2002) (TV)
* Ultima pallottola (2003) (TV)
* Ultimo 3 – L’infiltrato (2004) (TV)
* Arrivederci amore, ciao (2006)
* Attacco allo stato (2006) (TV)

## Nuorodos
* IMDB: Michele Soavi
Dellamorte Dellamore

**Dellamorte Dellamore** – italų režisieriaus Michele Soavi 1994 metų siurrealistinis netradicinis siaubo filmas. JAV buvo išleistas pavadinimu **Kapinių žmogus** (*Cemetery man*). Originalus itališkas pavadinimas reiškia maždaug *mirties, meilės*. Tai yra pagrindinės filmo temos, taip pat ir pagrindinio veikėjo pavardė (*Dellamorte*) bei jo motinos mergautinė pavardė (*Dellamore*). Pagrindinį vaidmenį atlieka Rupertas Everetas. Scenarijus parašytas pagal Tiziano Sclavi novelę. 

## Filmas

Frančesko Delamortė (Rupert Everett) prižiūri mažo Italijos miestelio Bufaloros kapines. Jose palaidoti numirėliai po kelių dienų keliasi iš kapo ir puldinėja žmones, konkrečiau visų pirma traukia pas kapinių prižiūrėtoją. Nors dėl zombių temos filmas beveik visur pristatomas kaip siaubo, iš tiesų jokios siaubo atmosferos nelieka jau pirmomis minutėmis, kai Frančesko prisikėlusius numirėlius šaudo tuo pačiu prisideginėdamas cigaretę su begalinio nuobodulio išraiška veide. Akivaizdu, kad jam čia rutina. 

Kapinėse Delamortė susipažįsta ir su savąja meile, jauna našle (Anna Falchi). Filme ji periodiškai miršta ir vėl sugrįžta kaip kitas asmuo kitu vardu tačiau identiška išvaizda. 

Kartu su Frančesko kapinėse dirba ir Nagis (François Hadji-Lazaro), geraširdis daunas, nuolat besivaikantis vėjo blaškomus rudens lapus. Jis įsimyli tuščiagalvę mero dukterį, ir kai ši miršta autoavarijoje, išsikasa iš kapo jos atsigavusią galvą. 

Po kurio laiko filme pradeda rodytis keistas vaiduoklis, stipriai leidžiama suprasti, kad tai – pati mirtis, ir liepia Frančesko eiti žudyti gyvųjų, jei šis nenori, kad prisikėlinėtų mirusieji. Tada jis pradeda sapnuoti, kad naktimis tai ir daro, o pabudęs sužino, kad sapnuoti žmonės iš tiesų rasti nužudyti, ir įvykio vietose net matyta jo mašina. 

Ypač keistą filmo atmosferą kuria įvairūs netikėti ir nenatūralūs įvykiai bei detalės: laidojant toje pačioje autoavarijoje žuvusią skautų grupę, jų draugai dainuoja kažką panašaus į „vai nereikėjo, nereikėjo eit į skautų išvyką, dabar guli trys pėdos po žeme“. Ten pat žuvęs baikeris palaidojamas kartu su motociklu, vėliau prisikėlęs tiesiai su juo drebant žemei išvažiuoja iš kapo. Policijos inspektorius su naiviausiais paaiškinimais vis išteisina Frančesko, nors rasti įkalčiai byloja prieš šį. Filmo pabaigoje radęs Delamortę su ginklu netoli ką tik įvykdytos žmogžudystės vietos, šiam ištaria „O, tu turi ginklą. Gerai, jei kas, galėsi apsiginti, nes čia kažkur vaikštinėja žudikas, ką tik įvykdė vieną žmogžudystę“. 

Finale Frančesko ir Nagis nusprendžia išvykti iš Bufaloros, važiuoja pro tunelį į ryškią šviesą, ir pravažiavę pamato, kad tiltas per kalnų tarpeklį sugriuvęs, tad jie niekur negalės išvažiuoti. 

## Nuorodos

* IMDB: Dellamorte Dellamore
* Rotten Tomatoes apžvalga
Baskija

*Šis straipsnis apie administracinį Ispanijos regioną. Apie istorinį to paties pavadinimo regioną žiūrėkite straipsnį [[Baskija (istorinis regionas)]]


*'Baskija** (arba **Baskų kraštas**; , ), oficialiai **Baskų autonominė sritis''' (, ) – autonominė sritis šiaurės Ispanijoje, kartu dalis istorinio Didžiosios Baskijos regiono. Sostinė – Vitorija-Gasteisas.

Dėl Baskijos nepriklausomybės ilgai kovojo separatistinė grupuotė ETA.

## Geografija
Paviršius kalnuotas. Vakaruose į Baskiją įsiterpia Kantabrijos kalnų rytinė dalis (didžiausias aukštis – 1544 m), šiaurės rytuose – Pirėnų kalnų vakarinė dalis. Prie Biskajos įlankos – siaura pajūrio žemuma. Kalnai suskaidyti trumpų ir sraunių šiaurės–pietų krypties upių. Pietuose teka Ebras.

Per metus iškrinta vidutiniškai 1200 mm kritulių (šiaurės rytuose, San Sebastiano apylinkėse, siekia 1500 mm). Auga lapuočių ir spygliuočių miškai.

## Ūkis
Baskija – pramoninė sritis. Regionne kasama geležies, švino, cinko rūdos. Juodoji ir spalvotoji metalurgija, elektrometalurgija, metalo apdirbimas, laivų statyba ir remontas, mašinų (staklių), geležinkelio riedmenų gamyba, elektrotechnikos, chemijos, naftos chemijos, medienos apdirbimo, baldų, popieriaus, poligrafijos, stiklo, keramikos, tekstilės, odos, maisto (daugiausia žuvų perdirbimo) pramonė.

Baskijoje auginami cukriniai runkeliai, kviečiai, miežiai, bulvės, daržovės, vaismedžiai, vynmedžiai. Veisiami galvijai, avys. Žvejyba.

## Provincijos
* Alavos provincija
* Biskajos provincija
* Gipuskoa provincija

## Istorija

Administracinis regionas Baskija, kartu su Navara ir Šiaurės Baskija (dalis Prancūzijos) sudaro istorinį Baskijos regioną. Dėl to visa senoji autonominės srities istorija neatsiejamai susijusi su šio regiono istorija.

## Šaltiniai
Rupert Everett

**Rupert James Hector Everett** (g. 1959 m. gegužės 29 d.) – anglų aktorius.

Everetas gimė Norfolke (Anglija), mokėsi pas Benediktinus Ampleforto koledže, tačiau 15 metų pabėgo į Londoną, norėdamas tapti aktoriumi. Čia studijavo *[[Central School of Speech and Drama]]* aukštesniojoje mokykloje, ir kad galėtų pragyventi, dirbo vyru – prostitute. Vėliau už nepaklusnumą buvo išmestas iš dramos mokyklos ir persikėlė į Škotiją, kur Glazge įsidarbino avangardiniame teatre.

Lūžis karjeroje atėjo 1982-aisiais, kai Rupertas Everetas gavo vaidmenį filme „Kitas kraštas“. 1987 metais jis jau vaidino kartu su Bob Dylan „Ugnies širdyse“.

1989 m. aktorius persikėlė į Paryžių. Čia viešai pripažino, kad yra gėjus, kas tuo metu padarė žalą jo tolimesnei karjerai. Vis dar filmavosi įvairiuose filmuose („Dellamorte Dellamore“ ir kt.), tačiau pirmas rimtesnio pasisekimo sulaukęs vaidmuo buvo tik 1997-ųjų filme „Mano geriausio draugo vestuvės“ kartu su Julia Roberts.

## Kita
Italų komiksų herojus *Dylan Dog* buvo inspiruotas Ruperto Evereto. Vėliau aktorius vaidino filme „Dellamorte Dellamore“, pastatytame pagal vieną iš romanų su šiuo herojumi. Tiesa, vaidino kitą personažą, o pats Dylan Dog filme nepasirodė visai.

## Dalinė filmografija
* *Another Country* (1984)
* *[[Duetas vienam]]* (1986)
* *Dance with a Stranger* (1985)
* *Hearts of Fire* (1987)
* *And Quiet Flows the Don* (1992)
* *[[Dellamorte Dellamore]]* (1994)
* *[[Mano geriausio draugo vestuvės]]* (*My Best Friend’s Wedding*, 1997)
* *[[Įsimylėjęs Šekspyras]]* (*Shakespeare in Love*, 1998)
* *Stage Beauty* (2004)
* *[[Šrekas 2]]* (įgarsinimas, 2004)

## Nuorodos
* IMDb: Rupert Everett
* Interviu ir memuarų apžvalga
Duetas vienam

**Duetas vienam** () – 1986 metų rusų režisieriaus Andrejaus Končialovskio filmas apie pasaulinio garso smuikininkę *Stephanie Anderson*, sergančią išsėtine skleroze. Siužetas paremtas tikru vienos garsiausių pasaulio violončelininkių – Jacqueline du Pré – gyvenimu. Vaidina Julie Andrews (už šį vaidmenį nominuota Auksiniam gaubliui), Rupertas Everetas, Max von Sydow, Alan Bates. 

## Siužetas

Serganti smuikininkė Stephanie Anderson (Julie Andrews) grimzta į vis gilesnę depresiją, lankosi pas psichiatrą. Jos vyras pamažu tolsta, pradeda romaną su sekretore. Stephanie atsitveria nuo pasaulio, laiką leidžia klausydamasi savo įrašų iš šlovės laikų, žiūrėdama filmuotus savo koncertus, suprasdama, kad daugiau niekada nebegalės taip groti. Galiausiai bando nusižudyti, tačiau ją išgelbėja radusi tarnaitė.
Italų neorealizmas

**Italų neorealizmas** buvo kinematografijos judėjimas, gyvavęs po Antrojo pasaulinio karo. Dažnai chronologiniais Italų neorealizmo rėmais laikomi 1943 (filmas Ossessione) – 1952 metai (Umberto D.).

Charakteringi neorealistinių filmų bruožai buvo temų paieškos žemesniųjų socialinių sluoksnių gyvenime. Kalbėta apie ekonominę ir moralinę padėtį šalyje, kurioje tik ką pasibaigė karas. Dažnai antraeilius ir net pagrindinius vaidmenis vaidindavo neprofesionalūs aktoriai. Dėl finansavimo trūkumo kūrėjai iš esmės nenaudojo jokių dirbtinių scenografinių priemonių. Filmuojama buvo lauke. Dėl šių priežasčių neorealistiniai filmai įgavo dokumentikos bruožų.

Žymiausi režisieriai neorealistai buvo Roberto Rossellini, Luchino Visconti, Vittorio De Sica, Giuseppe De Santis ir scenaristas Cesare Zavattini.

## Įtaka
Trys didieji italų režisieriai: Federico Fellini, Michelangelo Antonioni ir Luchino Visconti savo karjerą pradėjo kaip neorealistai bei išsaugojo neorealizmo bruožų savo vėlesniuose darbuose.

Šis judėjimas padarė įtaką Prancūzų naujajai bangai ir kitiems judėjimams JAV, Japonijoje, Didžiojoje Britanijoje, Lenkijoje.

## Filmai

#### [[Luchino Visconti|Visconti]]
* Ossessione (1943)
* Žemė dreba (*La terra trema* 1948)
* Roko ir jo broliai (*Rocco e i suoi fratelli* 1960)

#### [[Roberto Rossellini|Rossellini]]
* Roma, atviras miestas (*Roma, città aperta* 1946)
* Paisà (1946])
* Vokietija nuliniai metai (*Germania anno zero* 1948)
* Strombolis (*Stromboli* 1950)

#### [[Vittorio De Sica|De Sica]]
* Šiunšia (*Sciuscià* 1946)
* Dviračių vagys (*Ladri di biciclette* 1948)
* Umberto D. (1952)

#### [[Giuseppe De Santis|De Santis]]
* Kartus juokas (*Riso Amaro* 1949)
* Nėra taikos tarp alyvų (*Non c'è pace tra gli ulivi* 1950)
* Roma 11 valandų (*Roma ore 11* 1952)
Arizonos svajonė

**Arizonos svajonė** () – 1993 metų režisieriaus Emiro Kusturicos filmas. Muziką kūrė Goranas Bregovičius ir Iggy Pop. Filmas laimėjo specialųjį žiuri prizą Berlyno festivalyje.

## Siužetas

Vaikystės draugas Polas (Vincent Gallo) įkalbina Akselį (Johnny Depp) mesti savo žuvų skaičiuotojo darbą ir vykti į Niujorką pas dėdę Leo (Jerry Lewis) į šio vestuves. Dėdė bando įtikinti Akselį likti pas jį visam laikui ir padėti automobilių versle. Besimokydamas pardavinėti automobilius, jaunuolis čia susipažįsta su žymiai vyresne moterimi Elaine (Faye Dunaway) bei jos įdukra Grace (Lili Taylor). Akselis įsimyli Elaine, galiausiai pas ją ir apsigyvena, kur nuolat konfliktuoja su Grace. 

Pagrindinis filmo akcentas yra veikėjų svajonės ir jų ryšiai. Polas svajoja tapti didžiu aktoriumi, leidžiama suprasti, kad jis domisi kinu ir šioje srity nemažai išmano (vaidina sceną iš Hitchocko filmo *[[Šiaurė per šiaurvakarius]]*, mintinai žino dialogus iš Krikštatėvio). Elaine svajoja turėti skraidančią mašiną, o Grace nori tapti vėžliu. Leo įsivaizduoja, kaip sudėtų vieną ant kito kadilakus iki pat Mėnulio. Akselio svajonė yra nuotykiai Aliaskoje ir skraidanti žuvis, periodiškai pasirodanti viso filmo metu. Realybė čia supinta su personažų fantazijomis. 

Visą filmą nuolat konfliktavusi su Akseliu ir Elaine, per šios gimtadienį Grace lyg ir susitaiko, tačiau filmo kulminacijoje tą pačią naktį išeina į audrą lauke ir nusišauna, kaip ir buvo žadėjusi filmo pradžioje.
Darius Pakamanis

**Darius Pakamanis** (g. 1981 m. rugsėjo 8 d. Mažeikiuose) – Lietuvos krepšininkas, treneris.

## Profesionali karjera
Krepšininkas karjerą pradėjo gimtųjų Mažeikių komandoje, o po sėkmingo 2000–2001 m. sezono perėjo į „Šiaulių“ komandą, kurioje, kaip ir „Naftos“ komandoje, tapo vienu iš lyderių.

Prieš 2006–2007 m. sezoną tapo „Lietuvos Ryto“ komandos nariu, bet prieš sezono pradžią LKL čempionai nusprendė krepšininką grąžinti į „Šiaulius“. Pasikeitus Vilniaus komandos treneriams, D. Pakamanis grįžo į „Lietuvos Rytą“, tačiau 2007 m. sausio pabaigoje vėl buvo paskolintas Šiaulių „Šiauliai“ komandai. 2007–2008 m. sezone atstovavo Ispanijos Valjadolido „Grupo Capitol“ klubui. Pasibaigus sezonui paliko Ispanijos klubą.

2008 m. spalio 8 d. laikinai prisijungė prie NKL rungtyniaujančio Joniškio „Delikateso“ klubo, bet nesužaidęs nė vienerių rungtynių pasirašė sutartį iki sezono pabaigos su Brėmerhafeno „Eisbaren“ komanda. Gruodžio pabaigoje sutartis su krepšininku nebuvo pratęsta ir sausio pabaigoje persikėlė rungtyniauti į Ukrainos Odesos „Odessa“ komandą. Rugsėjo pabaigoje buvo priverstas ją palikti dėl finansinių sunkumų komandoje.

2009 m. spalio 22 d. buvo pranešta, kad D. Pakamanis laikinai rungtyniaus Šiaulių „Šiaulių“ komandoje, tačiau sužaidęs vienerias rungtynes paliko Šiaulius ir pasirašė sutartį su Utenos „Juventus“ klubu iki 2009–2010 m. sezono pabaigos.

2010 m. rugpjūčio 30 d. pasirašė sutartį su LEB lygos Meliljos „Melilla“ komanda.

2011 m. rugpjūčio 19 d. sugrįžo į Utenos „Juventus“ klubą ir pasirašė vienerių metų sutartį.

## Trenerio karjera
2023 m. rugpjūčio 9 d. prisijungė prie Mažeikių „M Basket“ trenerių štabo, kuriame buvo vyr. trenerio Mariaus Kiltinavičiaus asistentas.

2024 m. birželio 13 d. prisijungė prie Šiaulių „Šiauliai“ komandos, kurioje kartu su buvusiais komandos draugais Žydrūnu Urbonu ir Vaidu Pauliukėnu sudarė trenerių štabą. 2025 m. gegužę klubui išsiskyrus su Žydrūnu Urbonu likusią sezono dalį užėmė vyr. trenerio pareigas. Sekančiame sezone tapo trenerio Dariaus Songailos asistentu.

## Pasiekimai

* BBL čempionas (2014 m.)

* LKAL čempionas (2001 m.)

## Išnašos

## Nuorodos
* basketnews.lt puslapis apie žaidėją
Paul Verhoeven

**Paul Verhoeven** (g. 1938 m. liepos 18 d. Amsterdame) – Nyderlandų kino režisierius, scenaristas, prodiuseris, kuriantis filmus tiek Europoje, tiek Holivude. Jo prekiniu ženklu filmuose tapęs išskirtinis seksualumas ir žiaurumas. Režisierius geriausiai žinomas dėl JAV sukurtų filmų („Esminis instinktas“, „Robokopas“, „Erdvėlaivio kariai“), taip pat nemažai kritikų jo tikru šedevru laiko 1983 m. filmą „Ketvirtasis vyras“. Visgi egzistuoja nuomonė, kad Holivude jo kūryba prarado meniškumą ir tapo orientuota į pelną. Senses of Cinema svetainėje Polas Verhovenas įvardijamas, kaip *pavyzdys, kaip Holivudas sugadina tikrus menininkus*.

Kai kurie jo filmai (pvz., „Rožė ir kalavijas“), filmuoti ir JAV ir Nyderlanduose. Maždaug po 20 metų trukusios kūrybos Amerikoje, P. Verhovenas grįžo į Nyderlandus, ir čia jau yra pastatęs filmą „Juodoji knyga“ (2006).

## Dalinė filmografija
* Darbas yra darbas (1971)
* Turkiški saldumynai (1973)
* Keetje Tippel (1975)
* Soldaat van Oranje (1977)
* All Things Pass (1979) (TV)
* Purslai (1980)
* Ketvirtasis vyras (1983)
* Kūnas ir kraujas (1985)
* Robokopas (1987)
* Viską prisiminti (1990)
* Esminis instinktas (1992)
* Showgirls (1995)
* Erdvėlaivio kariai (1997)
* Hollow Man (2000)
* Juodoji knyga (2006)

## Šaltiniai

## Nuorodos
* IMDb: Paul Verhoeven
Karolis XIV Jonas

**Karolis XIV Jonas** (Karl XIV Johan); tikras vardas **Žanas Batistas Bernadotas**; (1763 m. sausio 26 d. Prancūzija – 1844 m. kovo 8 d. Švedija) – Švedijos ir Norvegijos karalius.

## Biografija
Žanas Batistas gimė Po mieste. Jo tėvai buvo Po prokuroras Žanas Enri Bernadotas (1711–1780 m.) ir Žana de Sen-Žan (1728–1809 m.). Tikroji šeimos pavardė buvo *du Poey*, bet ji buvo pakeista į Bernadotų XVII a. Po gimimo Žanui buvo pridėtas Batisto vardas, kad būtų galima jį atskirti nuo brolio Žano Evangelisto.

14 metų Žanas Batistas buvo vietinio teisininko padėjėjas. Tėvo mirtis, kai jam buvo 17 metų, sutrukdė Žanui Batistui sekti tėvo pėdomis ir tapti teisininku.

1780 m. rugsėjo 3 d. Bernadotas įstojo į armiją. Buvo eilinis kareivis ir iš tarnavo nesenai iš Genujos užgrobtoje Korsikoje.

Nuo 1804 m. Napoleono paskirtas Prancūzijos maršalu (1804 m.). 

1810 m. Švedijos Rikstago išrinktas sosto paveldėtoju. Vėliau tapo Švedijos ir Norvegijos karaliumi. Bernadotų dinastijos pradininkas.

## Valdymas

Nuo 1813 m. prisidėjo prie antiprancūziškosios koalicijos. Jis laikomas Švedijos neutralumo politikos pradininku.


Kroning 1818 s.JPG|Karolio XIV Jono karūnacija
Soliaris (1972 filmas)

**Soliaris** – Andrejaus Tarkovskio filmas, sukurtas 1972 pagal to paties pavadinimo Stanislavo Lemo knygą.

## Siužetas
Pagrindiniai įsimintini motyvai: skambant Bachui jo muzikos taktu linguoja vandenų žolės, žmogus ruošiasi į tolimą kelionę, prieš tai dar atsisveikina su tėvu. Pasiekęs planetą Soliarį, jis randa erdvėlaivyje beviltiškai nusiteikusius žmones. Soliaris šiems gali materializuoti sapnus, greitai Kelvinui tai atsitinka pačiam – pradeda po sapnų sugrįžinėti jo nusižudžiusi žmona, kurią labai sudėtinga iš naujo sunaikinti.

## Aktoriai
: *Aktorius – vaidmuo*
* Natalija Bondarčiuk – Hari
* Donatas Banionis – Krisas Kelvinas
* Jüri Järvet – Daktaras Snautas
* Vladislavas Dvorženitskis – Henris Bertonas
* Nikolajus Grinko – Kelvino tėvas
* Anatolijus Solonitsinas – Daktaras Sartorijus
* Sosas Sargsianas – Daktaras Gibarianas
* Olga Barnet – Kelvino mama
* Tamara Ogorodnikova – Teta Ana
DAEMON Tools

**DAEMON Tools** – programa, emuliuojanti virtualų CD/DVD-ROM įrenginį. Ja galima peržiūrėti ir panaudoti CD/DVD atvaizdų (mds, b5t, b6t, bwt, bwt, ccd, cue, isz, nrg, pdi, cdi, iso) turinį, tarsi jie būtų kompaktinis diskas, įdėtas į diskų įrenginį. Programa taip pat turi apsaugotų nuo kopijavimo kompaktinių diskų apsaugų emuliacijas, su kuriomis galima paleisti kai kuriuos kompiuterinius žaidimus, bei kitokį turinį apsaugotą su *safedisc*, *securom*, *laserlock*, *RMPS* apsaugomis.

## Leidimai
Versijos iki 4.00 turėjo tik vieną leidimą. Tas leidimas buvo nemokamas, neturėjo reklaminių programų ir buvo tik disko atvaizdo atvaizdavimo programa (jokio atvaizdo konvertavimo, kūrimo, „kepimo“ ir kt.). Versija 3.47 yra paskutinė tokia versija.

Nuo 4.00 versijos atsirado keturios programos laidos: **Lite [Komercinė]**, **[http://www.daemonpro.com/ Pro] Standard** ir **Pro Advanced**. Galimybių palyginimas yra duotas žemiau:

## Išnašos

## Nuorodos
* Oficiali programos svetainė
* Naujausia DAEMON Tools Lite versija
* DAEMON Tools lietuviškai
* Programos sulietuvinimas
Karūna

**Karūna** ( 'vainikas') –  galvos apdangalas, dažniausiai dėvimas valdovų (karalių, kunigaikščių ir kt.). Jas taip pat gali dėvėti bei aukšto rango aristokratai bei dvasininkai (pvz., popiežiaus tiara). 

## Karūnų įvairovė
Dažniausiai karūnos gaminamos iš tauriųjų metalų ir inkrustuojamos brangakmeniais, gali būti puošiamos kailiais (Jungtinės Karalystės karūna). Gamybos priemonės ir materialiosios medžiagos priklauso ir nuo valstybės, kurioje karūna gaminama, istorijos bei tradicijų.

### Karūnos pagal formą
Išskiriamos trys pagrindinės karūnos formos: 
* Diadema – žemesniojo rango asmenų galvos papuošalas (dažniausiai princų, princesių ir kt.);
* Vainikas – juosia galvą, ją uždengia. Tai būdingiausia ir dažniausia karūnos forma;
* Tiara – popiežių galvos dangalas, irgi priskiriamas karūnoms. 

### Karūnos pagal valdovo lygį
Karūnų forma paprastai būdinga kiekvienai šaliai, tai susiję su vietinėmis tradicijomis. 
Paprastai Europos šalyse karūnas turėdavo ne tik karaliai, bet ir tituluoti aristokratai (kunigaikščiai, hercogai, grafai, baronai, vikontai). Jų karūnos kaip ir titulai buvo žemesnio rango. 

### Karūnos pagal atsakomybę
Neretai karūnos skirstomos į dvi grupes:
* valdovų karūnos. Jas karūnacijos metu uždeda valdovui (karaliui, imperatoriui, didžiajam kunigaikščiui ir pan.), 
* valdovų konsortų karūnos. Jas karūnacijos metu, o kartais ir vėliau dėi valdovų sutuoktiniai (nevaldančios karalienės; valdančių karalienių konsortai). 

## Istorija
Karūnos prototipu laikoma diadema, žinoma dar Senovės Graikijojo, kuri taip pat buvo nešiojama Persijos valdovų. Vėliau ją perėmė Romos imperatorius Konstantinas I. 

Turbūt seniausia krikščioniškosios Europos karūna buvo Geležinė Langobardų karūna, iš kurios kilo vėlesni karūnų modeliai. Panašiomis į šią karūnuoti Austrijos, suvienytos Italijos valdovai bei Napoleonas Bonapartas. 

Viduramžiais karūna simbolizavo monarcho galią. Daugelis valdovų užsakydavo labai puošnias ir daug kainuojančias karūnas, kurios ypač puošnios tapo Brandžiaisiais Viduramžiais. Karūnos buvo gaminamos iš aukso ar sidabro bei geležies lydinio, inkrustuojamos įvairiais brangiaisiais akmenimis. Kai kada būdavo ištapomos netgi miniatiūros ar išdėliojamos mažytės mozaikos. 

Augant hercogų bei kitų aukštųjų feodalų galiai, šie taip pat ėmė nešioti karūnas taip pabrėždami savo aukštą kilmę. Kai kurių hercogų karūnos mažai tesiskyrė nuo karalių, o kai kada net būdavo puošnesnės. 

## Karūnacija

Oficialus karūnos uždėjimas pirmą kartą vadinamas karūnacija. Dalyje karalysčių karūnacija reiškia karaliaus galių perėmimą. 

## Nuorodos
James Prescott Joule

**Džeimsas Preskotas Džaulis** (, 1818 m. gruodžio 24 d. Solforde, netoli Mančesterio – 1889 m. spalio 11 d.) – anglų fizikas, Londono karališkosios draugijos narys. Jo vardu pavadinti Džaulio dėsniai.

Džaulis studijavo šilumos kilmę ir nustatė jos ryšį su mechaniniu darbu. Tai padėjo sukurti energijos tvermės dėsnį, iš kurio išsivystė pirmas termodinamikos dėsnis. Jo vardu pavadintas SI sistemos darbo vienetas – džaulis. Jis dirbo su lordu Kelvinu ir sukūrė temperatūros skalę, tyrė magnetizmo reiškinius ir atrado ryšį tarp srovės tekėjimo per rezistorių ir išsiskyrusios šilumos kiekio, dabar vadinamą Pirmuoju Džaulio dėsniu.

## Gyvenimas

### Ankstyvieji metai

Turtingo aludario Bendžamino Džaulio (*Benjamin Joule*, 1784–1858) sūnus, Džaulis iki 1834 m. buvo mokomas namie, vėliau kartu su savo vyresniu broliu Bendžaminu iškeliavo studijuoti kartu su Džonu Daltonu į Mančesterį (Manchester Literary and Philosophical Society). Abu spėjo pasimokyti vos kelerius metus aritmetikos ir geometrijos, kai Daltoną ištiko insultas. Tačiau Daltono įtaka išliko, kaip ir jo kolegų, chemiko Viljamo Henrio ir Mančesterio inžinierių Piterio Evarto ir Itono Hodžkinsono. Vėliau Džaulį mokė Džonas Deivisas. Džaulį sužavėjo elektra, todėl jis kartu su broliu eksperimentavo, purtydami elektra vienas kitą ir šeimos tarnus.

Džaulis tapo alaus daryklos direktoriumi ir aktyviai dalyvavo jos veikloje iki verslo pardavimo 1854 metais. Mokslas buvo tik hobis, bet Džaulis greitai pradėjo domėtis galimybe pakeisti gamyklos garo variklius naujai išrastais elektriniais motorais. Aktyviausias jo tyrimų laikotarpis buvo tarp 1837 ir 1847 m. 1838 pirmasis jo mokslinis straipsnis apie elektrą buvo išspausdintas moksliniame žurnale „Elektros metraščiai“ (*Annals of Electricity*), kurį įkūrė Deiviso kolega Viljamas Sterdženas (*William Sturgeon*). Jis atrado Džaulio dėsnį 1840 m. ir tikėjosi tuo padaryti įspūdį Karališkajai draugijai, tačiau jau ne pirmą kartą suvokė, kad jis buvo suprastas kaip paprastas provincijos diletantas. Kai 1840 metais Sterdženas persikraustė į Mančesterį, jie su Džauliu tapo miesto intelektualų rato branduoliu. Abu pritarė idėjai, kad mokslas ir teologija turėtų būti sujungti. Džaulis toliau dėstė paskaitas Sterdženo Karališkojoje Viktorijos praktinių mokslų galerijoje (Royal Victoria Gallery of Practical Sience).

Savo Mančesterio paskaitose, iš dalies motyvuojamas verslininko gyslelės, iš dalies skatinamas mokslininko smalsumo, jis stengėsi apibrėžti, kuri pirminė varomoji jėga (*XVIII ir XIX amžiuose naudoti terminai darbas, energija, jėga, galia dažnai vartoti ne pagal šiuolaikinius šių žodžių apibrėžimus*) gali atlikti didžiausią darbą. Vėliau jis pastebėjo, kad sudeginus svarą anglies garo variklyje, šis duoda penkis kartus daugiau energijos už svarą cinko, sunaudoto elektros elementuose. Džaulio dažnai naudotas darbo vienetas buvo apibūdinamas kaip sugebėjimas vieno svaro masę pakelti į vienos pėdos aukštį.*

Džauliui darė įtaką ir Franco Epinuso (*Franz Aepinus'') mąstymai. Jis mėgino paaiškinti elektros ir magnetizmo reiškinius per atominius reiškinius.

## Išnašos
Vagotosios siauraburnės

**Vagotosios siauraburnės** (*Gastrophryne*) – siauraburnių varlių (*Microhylidae*) šeimos gentis.
 
## Rūšys
Gentyje yra keturios rūšys:

* Karolininė vagotoji siauraburnė (*Gastrophryne carolinensis*)
* Grakščioji vagotoji siauraburnė (*Gastrophryne elegans*)
* Alyvinė vagotoji siauraburnė (*Gastrophryne olivacea*)
* *[[Gastrophryne mazatlanensis]]*

## Šaltiniai
Raudonosios siauraburnės

**Raudonosios siauraburnės** (*Dyscophus*) – siauraburnių varlių (*Microhylidae*) šeimos gentis. Kūnas raudonos spalvos.
 
## Rūšys
Genčiai priklauso 3 rūšys:
* Madagaskarinė raudonoji siauraburnė (*Dyscophus antongilli*)
* Raudonoji salinė varlė (*Dyscophus insularis*)
* Netikroji raudonoji siauraburnė (*Dyscophus guineti*)

## Šaltiniai
Ardėnai (departamentas)

**Ardėnai (08)** () – Prancūzijos departamentas šalies šiaurės rytuose, Šampanės-Ardėnų regione. Pavadinimas kilęs iš keltų kalbos žodžio *Ar Duen* – juodas, pirmą kartą sutinkamas Julijaus Cezario knygoje „Galų karas“ (*De bello gallico*), taip vadinamas miškas prie Reino. Administracinis centras – Šarlevilis Mezjeras.

Departamente 4 apskritys, 37 kantonai, 16 municipalinių susivienijimų ir 463 komunos. Plotas – 5 229 km². 1999 m. – 290 130 gyventojų, 55 gyv./km² .

## Istorija
 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais apjungiant Šampanės ir Argono provincijų dalis ir Sedano principatą.

## Geografija

Ardėnų departamentas ribojasi su Mezo, Marnos, Esno departamentais ir Belgija. Aukščiausia vieta – Krua Skai, 504 m virš jūros lygio.

Svarbiausia upė – Mezas

### Apskritys

### Pagrindiniai miestai

* Šarlevilis Mezjeras (*Charleville-Mézières*) (55 000 gyventojų, 1999 m.)
* Sedanas (*Sedan*) (20 973 gyventojai)
* Retelis (*Rethel*) (11 000 gyventojų)
* Revinas (*Revin*) (10 000 gyventojų)

### Klimatas

Klimatas švelnus, artimas kontinentiniam, bet įtakos turi ir Atlanto vandenynas. lietūs būna dažniausiai pavasarį ir rudenį.

## Ekonomika

## Turizmas

Ardėnuose yra nemažai turistams įdomių objektų ir vietovių. Šarlevilyje lankomi 1606 m. miesto įkūrėjo Šarlio de Gonzago pastatyti rūmai, 1499 m. statyta barokinė Dievo motinos vilties bazilika, San Remi, Šventosios Širdies bažnyčios, senas malūnas, Mezjere – Karaliaus bokštas, Burgundijos vartai, mokyklos vartai. Šarlevilis Mezjeras yra lėlių teatrų sostinė, kas trejus metus čia vyksta pasauliniai lėlių festivaliai.

Sedano pilis viena didžiausių Europoje – 7 aukštų, 35 000 m². Ardėnų giria užima 150 000 ha., beveik visa jį – gamtos rezervatas.

## Politika

Departamentą Prancūzijos senate atstovauja Morisas Blinas ir Benua Hiurė, Atstovų rūmuose – Beranžė Poletis, Filipas Vilkas ir Žanas Lukas Varsmanas. Generalinę tarybą sudaro 37 nariai.

### Prefektai

2002–2004 m. – Bernard Lemaire,
2004 m. – Adolphe Colrat,
2006 m. – Catherine Delms-Comolli

## Nuorodos
 
* Prancūzijos regionai ir departamentai
* Prefektūra 
* Generalinė taryba
* Turistinė informacija
Obas (departamentas)

**Obas** (pranc. *L’Aube*) – Prancūzijos departamentas šalies šiaurės rytuose, Šampanės-Ardėnų regione, pavadintas pagal to paties pavadinimo upę, Senos dešinįjį intaką. Administracinis centras – Trua.

Departamente 3 apskritys, 33 kantonai, 14 municipalinių susivienijimų ir 433 komunos. Plotas – 6 004 km².

## Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais apimant Šampanės provincijos dalį.

## Geografija

Obo departamentas ribojasi su Marnos, Aukštutinės Marnos, Kot Doro, Jonos ir Senos ir Marnos departamentais.

### Apskritys

### Pagrindiniai miestai

* Trua (*Troyes*), 60 958 gyventojai
* Baras prie Obo (*Bar – sur-Aube*), 7 265 gyventojai
* Noženas prie Senos (*Nogent – sur-Seine*), 5 963 gyventojai

### Klimatas

## Ekonomika

## Turizmas

## Politika

Departamentą Prancūzijos senate atstovauja Filipas Adno ir Janas Gajaras, Atstovų rūmuose – Pjeras Miso, Žanas Klodas Matisas ir Fransua Baruenas. Generalinę tarybą sudaro 37 nariai.

### Prefektai

* 1999 m. – Michel Pinauldt,
* 2001 m. – Stéphane Bouillon,
* 2003 m. – Philippe Rey,
* 2006 m. – Nacer Meddah.

## Nuorodos
* Prancūzijos regionai ir departamentai
* Prefektūra 
* Generalinė taryba
* Istorinė informacija
Šokliavarliniai

**Šokliavarliniai** (*Hyperoliidae*) – beuodegių varliagyvių (*Anura*) šeima, kuriai priklauso dauguma medžiuose, taip pat ant dirvožemio gyvenačios varlės su ryškiomis dėmėmis ant odos.

Paplitusios Afrikoje, Seišelių salose, Madagaskare.

Šeimoje yra 19 genčių, daugiau kaip 250 rūšių.

## Sistematika
* Pošeimis. *Hyperoliinae*
** *[[Alexteroon]]*
** *[[Arlequinus]]*
** Dygliuotosios šokliavarlės (*Acanthixalus*)
** *[[Callixalus]]*
** Įvairiaspalvės šokliavarlės (*Chlorolius*)
** Žvilgančiosios šokliavarlės (*Chrysobatrachus*)
** Vandeninės šokliavarlės (*Cryptothylax*)
** Madagaskarinės šokliavarlės (*Heterixalus*)
** Nendryninės šokliavarlės (*Hyperolius*)
** *[[Nesionixalus]]* 
* Pošeimis. *Kassininae*
** Bananinės šokliavarlės (*Afrixalus*)
** Kasinijos (*Kassina*)
** Mažosios kasinijos (*Kassinula*)
** Lizdinės šokliavarlės (*Opisthothylax*)
** *[[Paracassina]]*
** Medinės šokliavarlės (*Phlyctimantis*)
** *[[Semnodactylus]]*
** Moliuskinės kasinijos (*Tornierella*)
* Pošeimis. *Leptopelinae*
** Afrikinės šokliavarlės (*Leptopelis*)
* Pošeimis. *Tachycneminae*
** Seišėlinės šokliavarlės (*Tachycnemis*)
Martynas Gecevičius

**Martynas Gecevičius** (g. 1988 m. gegužės 16 d. Vilniuje) – Lietuvos krepšininkas, rungtyniaujantis NKL Telšių „Telšių“ komandoje.

Mokėsi Vilniaus Karoliniškių gimnazijoje ir pabaigė Šarūno Marčiulionio krepšinio akademiją.

Krepšininkas 2006 m. gruodžio 22 d. pasirašė ilgalaikę sutartį su Vilniaus „Lietuvos rytu“ ir perėjo į šią komandą. 2011 m. liepos 29 d. pasirašė dvejų metų sutartį su Pirėjo „Olympiacos“ ekipa. 2013 m. nusprendė sugrįžti į Lietuvą ir pasirašė dvejų metų kontraktą su Vilniaus „Lietuvos rytu“.

2019 m. rugsėjo pabaigoje persikėlė į Graikijos Salonikų „Aris“ klubą, su kuriuo pasirašė vienerių metų sutartį.

2020 m. liepos 9 d. pasirašė vienerių metų sutartį su Utenos „Juventus“ komanda. 2024 m. rugsėjo pradžioje pasirašė vienerių metų sutartį su NKL Telšių „Telšiai“ klubu.

## Pasiekimai
* 2006 m. Europos jaunių (iki 18 metų) čempionato sidabro medalio laimėtojas, U-18 EČ simbolinio penketuko žaidėjas
* 2007 m. BBL tritaškių konkurso nugalėtojas
* 2007 m. BBL čempionas
* 2008 m. Europos U-20 čempionato sidabro medalio laimėtojas, U-20 EČ simbolinio penketuko žaidėjas
* 2009 m. ULEB taurės čempionas
* 2009 m. LKL čempionas
* 2010 m. LKF taurės čempionas ir LKL naudingiausias finalo ketverto žaidėjas.
* 2010 m. Pasaulio krepšinio čempionato bronzos medalis
* 2012, 2013 m. Eurolygos čempionas
* 2012 m. Graikijos čempionas
* 2015 m. LKL vicečempionas
* 2019 m. LKL tritaškių metimo konkurso nugalėtojas
* 2025 m. NKL čempionas

## Dalyvavimas čempionatuose

|}

## Šaltiniai
Neliubonys

**Neliubonys** – kaimas Lazdijų rajono savivaldybėje, 6,5 km į pietvakarius nuo Leipalingio, Veisiejų RP pakraštyje, prie Vilkinio ežero. Praeina kelias .

## Etimologija
Pavadinimas kildinamas iš spėjamo asmenvardžio **Neliubonis* (plg. pavardė *Neliubãvičius*).

## Istorija
XIX a. pab. kaimas pateko į Seinų apskrities Kapčiamiesčio valsčių, Leipalingio parapiją.

## Gyventojai

## Šaltiniai